Վլադիմիր Շահլամով

Վլադիմիր Արկադիի Շահլամով (), հայազգի հյուսվածաբան։ Բժշկական գիտությունների դոկտոր, պրոֆեսոր։ ՌԴ բժշկական գիտությունների ակադեմիայի թղթակից անդամ (1988):

Կենսագրություն 
Վլադիմիր Շահլամովը ծնվել է 1923 թվականի սեպտեմբերի 1-ին Ստավրոպոլ քաղաքում։ Ավարտել է Ստավրոպոլի թիվ 1 միջնակարգ դպրոցը և անմիջապես մեկնել ռազմաճակատ։ Պատերազմի ավարտից հետո ընդունվել է Մոսկվայի 1-ին բժշկական ինստիտուտ, որն ավարտել է 1954 թվականին։ 1976-1995 թվականներին եղել է ԽՍՀՄ բժշկական գիտությունների ակադեմիայի Մարդու ձևաբանության գիտահետազոտական ինստիտուտի փոխտնօրեն, 1995 թվականից՝ Բջջի ախտաբանության լաբորատորիայի վարիչ։

Աշխատանքները վերաբերում են ավշային և արյունատար մազանոթների մոլեկուլների կառուցվածքին, հյուսվածաբանությանը և դասակարգմանը։ Իր մշակած մոլեկուլների մանրադիտման եղանակով ուսումնասիրել է մոլեկուլների տեղագրությունը և որոշել բջիջների վնասվածքների յուրահատկությունը։
Անատոմների, հյուսվածաբանների և սաղմնաբանների համամիութենական ընկերության նախագահության, ԽՍՀՄ ԳԱ էլեկտրոնային մանրադիտման գիտական խորհրդի անդամ, Մոսկվայի բջջաբանների գիտական ընկերության նախագահ։

Մրցանակներ 
 Վ. Պ. Վորոբյովի անվան մրցանակ (1971)

Երկեր 
 Капилляры. М., 1971.
 Ультраструктурные основы патологии клетки / Авцын А.П., Шахламов В.А. М., 1979.
 Очерки по ультраструктурной организации сосудов лимфатической системы (1982).
 Атлас сканирующей электронной микроскопии клеток, тканей, органов (1987).
 Ультраструктура слизистой оболочки десневой борозды при применении гибридных гелиокомпозитов / В. А. Шахламов, Т. Г. Солнышкова, Н. В. Артамонова // Бюллетень экспериментальной биологии и медицины: ежемесячный международный научно-теоретический журнал / РАМН. 2006. Т. 141, № 1.

Գրականություն 
 Айриян А.П. Армянские ученые – медики. Ер., 1998.
 Ованесов Б. Т. Армянская община города Ставрополя. Ставрополь. 2005.

Ծանոթագրություններ 

Հայ հյուսվածաբաններ
Բժշկական գիտությունների դոկտորներ
Հայ պրոֆեսորներ
Մոսկվայի Ի. Սեչենովի անվան առաջին պետական բժշկական համալսարանի շրջանավարտներ
ՌԴ բժշկական գիտությունների ակադեմիայի թղթակից անդամներ